Ma vas ná sy glo seun skiet | Maroela Media
'n 45-jarige ma van Mdantsane in die Oos-Kaap is Woensdag in hegtenis geneem ná sy glo haar 24-jarige seun doodgeskiet het. Dit nadat die oorledene na bewering sy suster met 'n wielsleutel aangerand het.
Kapt. Nkosikho Mzuku, woordvoerder van die polisie, sê die voorval het omstreeks 13:30 in die Slovo Park-nedersetting in Mdantsane plaasgevind.
"Daar word beweer dat die oorledene 'n argument met sy suster gehad het nadat sy hom daarvan beskuldig het dat hy haar selfoon gesteel het. Hulle het glo fisiek begin baklei en die oorledene het sy suster met 'n wielsleutel aangerand," sê Mzuku.
"Die ma het glo daarna haar kêrel se vuurwapen geneem en haar seun doodgeskiet."
Die omstandighede van die voorval word ondersoek.
Die verdagte sal binnekort in die landdroshof in Mdantsane verskyn op aanklagte van moord en die besit van 'n ongelisensieerde vuurwapen en ammunisie.
Die mensdom het mal geword…. :-(
Hoe het sy so maklik toegang tot die vuurwapen verkry.Of sy het die sleutel gehad of die vuurwapen was nie in 'n kluis soos vereis word deur die wet op vuurwapens nie.Die ma het duidelik nie 'n idee wat selfverdediging in die ware sin van die woord beteken nie.
Beslis dwelms betrokke
Wat op dees aarde?!? Skiet jou kind met die kêrel se wapen? Die ou gaan ook seker aangekla word vir nalatigheid oor sy vuurwapen indien die wapen rond gelê het…